b'\n_START_ARTICLE_\nGrejsdalen\n_START_PARAGRAPH_\nGrejsdalen ved Vejle er Danmarks st\xc3\xb8rste kl\xc3\xb8ft. Det er en kilometerlang s\xc3\xa6nkning med 50-70 meter h\xc3\xb8je, skovkl\xc3\xa6dte skr\xc3\xa6nter nordnordvest for Vejle. _NEWLINE_Det er resterne af en \xc3\xa5dal, som Grejs \xc3\x85 nu l\xc3\xb8ber igennem, inden den forener sig med Vejle \xc3\x85 (der ogs\xc3\xa5 er del af en \xc3\xa5dal) inde i Vejle. Omr\xc3\xa5det regnes af mange blandt de smukkeste steder i Danmark._NEWLINE_Der findes et klippefremspring i Grejsdalen, hvilket ogs\xc3\xa5 er helt unikt for omr\xc3\xa5det, idet man i Danmark ikke normalt ser klipper stikke op fra undergrunden. Klipperne best\xc3\xa5r af fr\xc3\xa5dsten eller kildekalk. Dette materiale var et popul\xc3\xa6rt byggemateriale til nogle af de f\xc3\xb8rste stenkirker i Danmark, og er i omr\xc3\xa5det omkring Grejsdalen bl.a. brugt til kirkerne i Hornstrup, Hover og Jelling, plus deres egen kirke: Grejsdal Kirke._NEWLINE_Grejsdalen har ogs\xc3\xa5 sin egen skole ved navn Grejsdal Skole.'